# Anexa 3

# Model pentru referatul de apreciere al conducătorului științific

**Referat de apreciere a lucrării de diplomă / disertație**

**Student**: George-Sergiu Bălăucă

**Program de studii**: Automatică și informatică aplicată – Informatică Aplicată

**Titlul lucrării**: Monitorizarea consumului de energie electrică

**Evaluare (conform criteriilor de evaluare de la Art. 4.1):**

1. Contribuțiile lucrării

Prin această lucrare, studentul George-Sergiu Bălăucă a reușit să își atingă obiectivele inițiale și să își dezvolte competențele necesare implementării proiectului. A construit un dispozitiv capabil a măsura consumul de energie electrică prin intermediul unei prize controlabilă de la distanță printr-o interfață web. Prin arhitectura sistemului și tehnologiile utilizate, a reușit să diferențieze lucrarea față de propunerile deja existente pe piață.

1. Introducere, justificarea proiectului, concluzii

Prin capitolul de introducere, studentul a prezentat contextul în care se situează lucrarea, propunând cititorului motive concrete și justificări pentru dezvoltarea acesteia. Mai exact, a descris situații reale, scenarii care se aplică funcționalităților lucrării.

Pentru implementarea proiectului, studentul și-a trasat obiective clase, atât funcționale, cât și non-funcționale, ușurându-și astfel munca. Ideea de bază a fost una simplă, însă, care pe parcurs, a fost dezvoltată, ajungând la acest stadiu.

Studentul a avut un parcurs ascendent, reușind ca într-o perioadă scurtă de timp să asimileze cunoștințele necesare implementării. Tehnologiile utilizate în cadrul lucrării au fost alese de către el și au fost utilizate corespunzător, rezultând o soluție viabilă pentru măsurarea și controlul consumului de energie electrică.

Prin concluzia formulată în lucrare, a demonstrat utilitatea dispozitivului și maniera simplă de utilizare. Totodată, a reușit să diferențieze soluția prin maniera în care a structurat sistemul și prin utilizarea comunicației Bluetooth.

Având în vedere cele evidențiate anterior, propun nota maximă pentru evaluarea studentului.

1. Structura, forma lucrării, referințe

Maniera în care studentul a structurat lucrarea respectă formatul cerut. Capitolele au denumiri sugestive, în componența lor fiind utilizate idei concrete, detaliate și susținute prin ilustrații și referințe bibliografice, acolo unde a fost cazul. Lucrarea este structurată organizat și detaliază pas cu pas dezvoltarea sistemului pentru ca cititorii acesteia să o poată lectura ușor. În acest fel, a utilizat un limbaj formal, științific, fără ambiguități.

**Concluzii**

Propun admiterea acestei lucrări în vederea susținerii, având în vedere faptul că studentul a dezvoltat un sistem viabil pentru monitorizarea consumului de energie electrică, respectând cerințele temei. Lucrarea a fost susținută de partea redactată în care a urmat îndeaproape normele și regulile propuse.

Conducător științific

Șl.Dr.Ing Valentin SITA